text: Hetta er stóri spurningurin, sum stendur púra opin, nú kommunurnar báðar, Fuglafjarðar kommuna og Eysturkommuna, standa á gáttuni til at fara hvør til sítt, tá ið tað viðvíkjur skúlasamstarvinum.
text: #000001
text: Sum skilst, so er tað Eysturkommuna, sum ynskir at sleppa burturúr samstarvinum.
text: #000002
text: Við Eysturoyarportalin, sigur borgarstjórin í Eysturkommunu, Per Martin Gregersen, at tey hava kanna møguleikan at sleppa burtúrúr samstarvinum í eina tíð, tí sum nú er, so gevur tað onga meining at skula rinda tíggjutals millióna til eina útbygging av gamla skúlanum í Fuglafirði, men ongan ognarrætt fáa til sjálvan byggningin.
text: #000005
text: Hetta er ikki ein nýggjur tanki í so máta. Heilt afturi í 1982/83 arbeiddu tey í táverandi Leirvíkar kommunu, við at skipa sína egnu framhaldsdeild. Táverandi borgarstjóri í Leirvíkar kommunu, Eyðbjørn Lervig, segði tá, at grundarlag var fyri eini framhaldsdeild í Leirvík. Tá gingu 40 næmingar úr Leirvík í framhaldeild í Fuglafirði.
text: #000008
text: Eysturoyarportalurin hevur vent sær til borgarstjóran í Fuglafjarðar kommunu, Dávur Juul, um viðmerking til íkomnu støðuna.
text: #000015
text: Fuglafjarðar kommuna og Eysturkommunu, hava ein sáttmála viðvíkjandi skúlasamstarvinum, sum er galdandi fram til 2037. Hesin sáttmáli var undirskrivaður tann 11. juli í 2019, av táverandi borgarstjórum: Sonna á Horni og Jóhan Christiansen. Og sama dag góðkendur av mentamálaráðharranum (les: kvinnuni) Honnu Jensen, sum nú situr í býráðnum í Eysturkommunu.
text: #000019
text: Undirvísingarstýri má tískil geva Eysturkommunu tilsøgn um loyvi at upprætta eina hádeild í Eysturkommunu.
text: #000021
text: Dávur Juul, borgarstjóri í Fuglafjarðar kommunu, er stúrin um íkomnu støðuna
text: #000024
text: Í komandi viku setast umboðini í Framvit (Framvit er heitið á nýggja skúlasamstarvinum, sum umfatar 8. og 9. flokk úr Eysturkommunu og Fuglafjarðar kommunu) við borðið, at tosa um hesa uppsøgn og íkomnu støðuna.
text: #000025
text: Eftir tann fundin fæst nokk meira at vita um hvør avgerðin verður.
text: #000026